**ผลการดำเนินงานประจำเดือน มีนาคม พ.ศ.2561**

**1. ผลการดำเนินการที่ผ่านมา**

1) เครือข่ายกองทุนแม่ของแผ่นดินจังหวัดอ่างทอง ร่วมกับทีมวิทยากรลูกศรีเมืองทองได้ลงพื้นที่ดำเนินกิจกรรมการป้องกันและแก้ไขปัญหายาเสพติดในพื้นที่สถานศึกษา เมื่อวันที่ 8 มีนาคม 2561 ณ โรงเรียนวัดโพธิ์วงษ์ ตำบลบ้านแห อำเภอเมืองอ่างทอง จังหวัดอ่างทอง โดยมีกิจกรรมให้ความรู้ในการสร้างจิตสำนึกและการรณรงค์ให้เยาวชนรู้และเข้าใจถึงโทษและพิษภัยยาเสพติด



2) ตามที่สำนักงานพัฒนาชุมชนจังหวัดและเครือข่ายกองทุนแม่ระดับจังหวัด ร่วมกันพิจารณาคัดเลือกพื้นที่หมู่บ้าน/ชุมชนกองทุนแม่ของแผ่นดินที่มีผลการประเมินสถานะ รอบการประเมินที่ 2 /2560 จัดอยู่ในพื้นที่ที่มีปัญหามาก (ง) หรือ หมู่บ้าน/ชุมชนกองทุนแม่ของแผ่นดินที่มีผลการตรวจสุขภาพจัดอยู่ในระดับ C ประจำปี 2560 จำนวน 10 หมู่บ้าน/ชุมชน ได้แก่

|  |  |  |  |  |
| --- | --- | --- | --- | --- |
| **ลำดับที่** | **อำเภอ** | **หมู่ที่** | **หมู่บ้าน** | **ตำบล** |
| 1 | ไชโย | 4 | บางท้ายวัด | ชัยฤทธิ์ |
| 2 | ไชโย | 2 | บางน้ำวน | เทศบาลตำบลไชโย |
| 3 | ไชโย | 8 | บางขัน | เทศบาลตำบลไชโย |
| 4 | โพธิ์ทอง | 2 | คลองมะขาม | อ่างแก้ว |
| 5 | เมืองอ่างทอง | 3 | รี | บ้านรี |
| 6 | สามโก้ | 3 | โพธิ์ม่วงพันธ์ | โพธิ์ม่วงพันธ์ |
| 7 | สามโก้ | 5 | ห้วยกำแพง | อบทม |
| 8 | แสวงหา | 8 | คูเมือง | แสวงหา |
| 9 | แสวงหา | 9 | ดอนกร่าง | บ้านพราน |
| 10 | แสวงหา | 1 | สระสี่เหลี่ยม | บ้านพราน |

เพื่อเป็นเป้าหมายในการขับเคลื่อนงานสร้างชุมชนเข้มแข็งในปีงบประมาณ 2561 เครือข่ายกองทุนแม่ของแผ่นดินจังหวัดอ่างทองได้จัดทำโครงการ “ถ่ายทอดองค์ความรู้ เพื่อเสริมสร้างความเข้มแข็งหมู่บ้าน/ชุมชน จังหวัดอ่างทอง”โดยเสนอขอโครงการงบเงินอุดหนุน จากสำนักงานป้องกันและปราบปรามยาเสพติด ภาค 1 งบประมาณ 260,300 บาท ขณะนี้อยู่ระหว่างการอนุมัติงบประมาณ

**2. งานที่จะดำเนินการต่อไป**

สำนักงานพัฒนาชุมชนจังหวัด/อำเภอร่วมเครือข่ายกองทุนแม่ระดับจังหวัด/อำเภอ ติดตามและเตรียมความพร้อมหมู่บ้านกองทุนแม่ของแผ่นดิน จำนวน 10 หมู่บ้าน ที่เป็นเป้าหมายในการเสนอของบประมาณ จากสำนักงานป้องกันและปราบปรามยาเสพติด ภาค 1